recursal/SuperWikiNEXT-32B huggingface dataset:
**הַסְפֶּנְתָּעִיר** הייתה להקה ישראלית, שניגנה מוזיקת רוק מתקדם. שמה לקוח משירו של ביאליק, קן ציפור. הלהקה הייתה מהיחידות בישראל שניגנה מוזיקה פסיכדלית תוך נאמנות למאפיינים של הסוגה, וזכו בשל כך להכרה רבה בישראל של שנות התשעים.

היסטוריה
--------

להקת רוק. נוסדה ב-1989 ע״י שגיא שובל, גיטרה ושירה, ומשה בן-יוחנה, בס ושירה. אליהם הצטרף מירון ספוז׳ניקוב (אשד) ,גיטרה, ומאוחר יותר אורן לוין (תופים). הלהקה הושפעה מרוק, בעיקר אלמנטים של רוק מתקדם שבא לידי ביטוי בסצנת קנטרברי וג'אז. הלהקה החלה מנגינת גרסאות כיסוי ללהקות מחו"ל אך עברה תוך כשנה לכתיבה מקורית. את המילים כתב שגיא שובל ואת הלחנים כתבו חברי הלהקה במשותף.

ב-92 הלהקה זכתה בהכרה בעיקר באזור השרון השרון כשאלון פינק, (שם עט בו השתמש אז אלון חילו) כתב על הלהקה כתבות רבות. לאחר שהשתתפה בערב להקות שהתקיים ברוקסן וקטפה גם את המקום הראשון בתחרות להקות צעירות. אחרי הופעות והקלטות רבות בשנת 1993 הקליטה הספנתעיר את אלבומה היחיד כלהקה, "אולי ההר הוא קצת יותר מידי צחיח והמישור ירוק ורך?" באולפני ווליום. האלבום הופק והופץ עצמאית.

ב-1994 לאחר הקלטת האלבום, התגייסו שניים מחברי הלהקה לצבא בעוד שובל ומירון החלו בהקלטות נוספות של שני סינגלים נוספים, "אבטקוס" ,ו"שיר ערש". להקלטות האלו הצטרפו ארבעה זמרי אופרה, ביניהם חן רייס. הלהקה שבה והתאחדה ב-1996 להופעה במועדון הבארבי. בסוף סיבוב ההופעות שקם מההופעה הזאת, הלהקה שלא הצליחה לשחזר את ההצלחה הראשונית התפרקה שגיא ומשה בן-יוחנה המשיכו לכתוב, להלחין, להקליט ולנגן יחד ולחוד עד למותו הטרגי של שגיא שובל בשנת 2009.

חברי הלהקה
----------

* שגיא שובל – סולן וגיטרה.
* משה בן-יוחנה – בס וגיטרה.
* מירון ספוז'ניקוב – חלילית וגיטרה.
* אורן לוין – תופים.

בשירים רבים חברי הלהקה ניגנו על כלים נוספים.

דיסקוגרפיה
----------

* 1993 – אולי ההר הוא קצת יותר מידי צחיח והמישור ירוק ורך?
* 1994 – סינגלים: אבטקוס, שיר ערש

קישורים חיצוניים
----------------
בדיני נזיקין, **עוולות מטרד** היא קבוצה של עוולות המגינות על זכותם של בני אדם ליהנות מרכושם או מהרכוש הציבורי.

בפקודת הנזיקין, כולל פרק עוולות המטרד את מטרד ליחיד, מטרד לציבור, הפרעה לאור שמש ועוולת מניעת תמיכה.

משטר האחריות
------------

בסיס האחריות של עוולות המטרד הוא מעורב קנייני-נזיקי. הרעיון הבסיסי שעומד ביסוד עוולות המטרד הוא שיש לפצות את הניזוק על הפגיעה בזכויותיו הקנייניות במקרקעין וההנאה מהם. 

פועל יוצא מבסיס אחריות קנייני-נזיקי זה הוא משטר אחריות המחמיר יחסית עם הנתבע. משטר אחריות זה, זכה בפסיקה לכינוי "אחריות מוגברת" והוא מבוסס על הדרישה כי הנזק לנתבע היה צפוי על ידי הנתבע כתוצאה ממעשהו של האחרון. 
מבחן הצפיות הוא מבחן אובייקטיבי. גם אם הנתבע לא צפה את הנזק בפועל, אך לפי מבחן האדם הסביר היה עליו לצפותו - הוא ייחשב כאחראי לנזק. בגדריה של אחריות זו אין כל צורך בקביעה כי הנתבע לא נקט בכל האמצעים הסבירים, בין מצידו ובין מצד הזולת, למניעת הנזק כפי שנדרש כדי לבסס התרשלות בנזיקין. 

בהתאם לכך, בפרשת **שאה** נפסק כי בגדרה של האחריות שחלה בפרק המטרדים די בכך שהנתבע היה מודע או צריך היה להיות מודע לעובדה שהמעשה אשר בוצע עשוי לגרום לנזק וכי בהתקיים תנאי זה תחול האחריות על הנתבע גם אם נקט בכל הצעדים הסבירים כדי למנוע את הנזק.

הערות שוליים
------------

1. ↑  ע"א 513/88 ויג'י שאה נ' רחל שני (כרבאסי)(להלן :"פרשת שאה"), סעיף 9 לפסק הדין; דוד קרצ'מר, "דיני נזיקין – העוולות השונות" מטרדים 108 (ג. טדסקי עורך, תש"ם), (להלן : "קרצ'מר - מטרדים")
2. ↑  רם וינוגרד, "הזכות לתמיכה במקרקעין" משפטים לג (תשס"ג) 204-202
אולם אירועים ערוך על ידי צוות הסעדה, שולחנות מעוצבים וערוכים עם צלחות של מנה אחידה ומשקאות מזוגים לגביעים
צוות הסעדה מכין ארוחה בתנאי שטח
**הַסְעָדָה** (בלועזית: **קייטרינג**, מאנגלית: **Catering**) היא אספקת מזון באתר שאינו צמוד למטבח בו מבושל המזון. משתמשים בשירותי הסעדה באירועים כגון חתונה, בר מצווה, בכנסים, חינה, במקומות עבודה, בבתי ספר וגני ילדים ובטיסות מסחריות. העוסק בהסעדה קרוי **מַסְעִיד**.

הסעדה עשויה לכלול החל מהבאת מנות מזון בחמגשיות מוכנות בלבד ועד שירות מלא לסעודה חגיגית. קהל היעד לחמגשיות מוכנות הוא בדרך כלל מוסדות חינוך, מטיילים בתנאי שטח וחברות תעופה.

הסעדה באירועים כוללת שירות על ידי צוות מלצרים וברמנים, בהגשה לשולחנות או בשיטת מזנון. המזון עשוי להגיע מוכן להגשה, להיות מוכן באתר (למשל ברביקיו) או להגיע מוכן אך דורש סידור סופי.

סוגי הקייטרינג השונים הם: קייטרינג בשרי, קייטרינג חלבי, קייטרינג צמחוני. קייטרינג מוסדי יהיה לרוב זול יותר מקייטרינג לאירועים.

העוסקים בהסעדה לאירועים נדרשים להתמצא לא רק בהכנת מזון אלא גם בהגשה מושכת עין ובעיצוב המותאם לעיצוב מקום האירוע. ישנן חברות הסעדה המטפלות גם בעיצוב השולחנות ובקישוט האולם, לעיתים אף בתאורה. מלבד הכנת המזון והגשתו, חברת ההסעדה דואגת גם לשינוע המזון בכלי רכב המותאמים לכך ולעיתים גם לנקיון אתר האירוע לאחר האירוע.

תמחור האירוע מחושב לרוב על פי מספר הסועדים, לעיתים קיים מחיר מינימום. תוספות מיוחדות כגון כלים חד פעמיים, קינוחים, מלצרים לאירוע, ומשלוחים על פי רוב עשויות להיות מתומחרות גם הן לפי מספר הסועדים או בתמחור נפרד.

ראו גם
------

* מזנון (חנות)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **הסעדה** |
| ויקישיתוף תמונות ומדיה בוויקישיתוף: **הסעדה** |

הערות שוליים
------------

1. ↑  מַסְעִיד, באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284852505171
* GND: 4147391-7
* LCCN: sh85020998

 |
**אורנה עוזיאל** (נולדה ב-1960) היא אתלטית ישראלית בעבר. אלופת ישראל בקפיצה לרוחק. שיאה האישי (6.13 מטר), היה באותה העת התוצאה השנייה בטיבה של אתלטית ישראלית אחרי השיא הישראלי של אסתר רוט-שחמורוב (6.14 מטר).

ביוגרפיה
--------

עוזיאל התאמנה בקבוצת הפועל רמת גן.

באליפות ישראל באתלטיקה שנערכה ביוני 1977 זכתה עוזיאל במדליית זהב בקפיצה לרוחק בתוצאה של 5.78 מטר, לפני מיה קלה בנצור (5.68 מטר) וסיגל קשת מאס"א תל אביב שקבעה שיא ישראלי חדש לנערות גילאי 14 של 5.66 מטר. 

במסגרת תחרויות האתלטיקה של כינוס הפועל ה-11 שנערכו ברמת גן במאי 1979 זכתה עוזיאל במדליית כסף בקפיצה לרוחק בשיא אישי חדש של 6.13 מטר. היא ניתרה למרחק זה פעמיים והייתה קרובה לשיא הישראלי בן ה-8 שנים של אסתר רוט-שחמורוב בס"מ אחד (6.14 מטר), במדליית זהב זכתה אלופת הבלקן דואינה אנטון מרומניה (6.41 מטר) ובמדליית ארד זכתה איירן שולרוף (מלק) מישראל שקבעה שיא אישי חדש של 5.89 מטר. הייתה זו התוצאה החמישית בטיבה באותה שנה באסיה.

שיאים אישיים
------------

* קפיצה לרוחק: 6.13 מטר (1979)

הערות שוליים
------------

1. ↑  בעריכת אהרן להב, שני שיאים ישראלים בפתיחת אליפות ישראל בא"ק, דבר, 19 ביוני 1977
2. ↑  ברוך דגון, בפתיחת תחרויות האתלטיקה קלה באצטדיון ר"ג: יום מוצלח לישראל, דבר, 6 במאי 1979
3. ↑  דוד אייגר, סיכום תוצאות הא"ק באסיה ב-1979 מגלה:, מעריב, 9 ביולי 1980
4. ↑   50 התוצאות הטובות בכל הזמנים - קפיצה לרוחק] באתר איגוד האתלטיקה בישראל
דוגמה לשני מיני צמחים סיפטריים החיים זה לצד זה. *Nepenthes jamban* (משמאל) *Nepenthes lingulata* (מימין). יער בהרים של מסומטרה 
**סימפטרי** (Sym ביחד + Patria = מולדת) הוא מונח בביולוגיה, המתאר מינים קרובים או אוכלוסיות, שמתקיימים במקביל באותו אזור גאוגרפי מבלי להתערבב זה בזה מבחינה גנטית.

תהליך ההתפצלות של מין ביולוגי למספר מינים סימפטרים מכונה "ספציאציה סימפטרית" (Sympatric Speciation), ומקורו במחסומים אקולוגיים, גאוגרפיים, התנהגותיים או גנטיים, אשר מופיעים בתחום אוכלוסייה אחת ומפצלים אותה לשתי אוכלוסיות נפרדות. הבידוד הרבייתי (Reproductive Isolation) מונע מהמין האחד להפרות את השני, או מאפשר להעמיד צאצאים היברידיים ("בני כלאיים") עקרים, בהם נעצרת זרימת הגנים.

היווצרות מינים סימפטרים אינה מעידה בהכרח על חוסר התאמה גנטי. ישנם מינים המסוגלים להביא צאצאים פוריים בתנאים מלאכותיים, אך אינם עושים זו בסביבתם הטבעית. לדוגמה: *Chorthippus Brunneus* ו-*C.biguttulus* הם שני מיני חגבים מצפון אירופה, שההבדל המורפולוגי היחיד ביניהם הוא תבנית שירת החיזור. מכיוון שהנקבה בוחרת את הזכר על פי איכות שירתו, לעולם לא תבחר זכר מהמין השני באופן טבעי. יחד עם זאת, אם יוצג בפני הנקבה זכר מהמין השני בתנאי מעבדה, בהם תושמע ברקע שירה התואמת למין הנקבה, עשויה להתקיים הזדווגות, שתעמיד צאצאים פוריים.

ראו גם
------

* לחץ אבולוציוני
* מיני טבעת
* ברירה טבעית
* Syntopy

הערות שוליים
------------

1. ↑  The Ancestor's Tale: A Pilgrimage to the Dawn of Life מאת ריצ'רד דוקינס פרק The Grasshopper's Tale.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007585953105171
* LCCN: sh2010010172

 |
**סין** (באנגלית: **SIN Cars**), היא חברה בולגרית לייצור מכוניות על ומכוניות חשמליות. החברה הוקמה בשנת 2012 ומטה שלה ממוקם בעיר רוסה.

היסטוריה
--------

החברה הוקמה בשנת 2012 בבריטניה על ידי מהנדס ונהג מרוצים בולגרי רוסן דסקלרוב. גם כיום, בשנת 2022 הוא מנהל אותה. בהמשך היא עברה למינכן ומשם לרוסה. בשנת 2015 החברה החלה בייצור דגם הראשון שלה - SIN R1. היא הייתה מותאמת גם לנסיעה בכביש. המכונית הייתה מצוידת במנוע בעל נפח של 6.2 ליטר הייתה יכולה לעבור מהירות של 100 קמ"ש תוך 3.5 שניות. הדגם מותאם למרוץ מכוניות השתתף בתחרות GT4 של שנת 2015 וסיים במקום השמיני בסיכום שנתי למרות תאונה קשה שהוא עבר בסיבוב השלישי. בשנת 2016–2018 המכונית השתתפה במרוצי Pirelli World Challenge. בשנים 2018–2019 היא השתתפה במרוצים שנערכו בבולגריה.

בשנת 2018 הוכרז שחברה תתחיל לייצר מכוניות חשמלית:

"Our goal is to sell a multifunctional small city car which will be used for courier deliveries, taxi services, transportation. European cities need this kind of transport. City centers will soon be closed for diesel cars. China is far ahead of us but we can offer better quality."

בהתאם לכך תוכננו דגמים שמתאימים לרכב תיירים, מיניבוס ורכב לנסיעות שרות עירוניות. מכוניות אלו עברו רישוי ומסופקות ללקוחות במדינות אירופה בשנת 2021 החברה הונפקה בבורסה לניירות ערך בבולגריה במטרה לגייס הון להרחבת המפעל. בתוכניות של החברה להגיע לייצור של 5,000 מכוניות חשמליות בשנה.

גלריה
-----

* דגם "Sin R1", שנת 2018 דגם "Sin R1", שנת 2018
* דגם "Sin R1"' שנת 2014 דגם "Sin R1"' שנת 2014

קישורים חיצוניים
----------------

ויקישיתוף מדיה וקבצים בנושא **סין** בוויקישיתוף
* 

* אתר האינטרנט הרשמי של סין

* אתר האינטרנט הרשמי של סין
* סרטון של רכב חשמלי של החברה
* תיאור פעילות החברה

הערות שוליים
------------

1. ↑  Corvette-Powered Sin R1 Road Car Enters Production: Video, Motor Authority (באנגלית)
2. ↑  The Bulgarian pilot Rosen Daskalov in spectacular crash on Red Bull Ring – SIN CARS (ב־American English)
3. ↑
4. ↑  Antoanela Ionita, Sin Cars’ Rosen Daskalov: On the €1 M IPO and the future of the SEE EV market, TheRecursive.com, ‏2021-06-02 (ב־British English)
**אובמה** (ביפנית: **小浜市**; תעתיק לטיני: **Obama-shi**) היא עיר ביפן הנמצאת באי הונשו, לחוף ים יפן. היא שוכנת בחבל צ'ובו ובמחוז פוקואי. אובמה פונה למפרץ וקאסה צפונית לקיוטו, ונמצאת במרחק של בין ארבע לשבע שעות נסיעה ברכבת מטוקיו.

העיר זכתה לפרסום ותהודה עולמית ב-2008, ובפרט בארצות הברית, עקב שמה המשותף עם ברק אובמה, שהיה אז סנאטור שהתמודד בבחירות לנשיא ארצות הברית.

מקור השם אובמה ביפנית הוא "חוף קטן".

היסטוריה
--------

אובמה הוכרה כעיר ב-30 במרץ 1951, על אף שהאזור יושב כבר מזה מאות שנים.

כלכלה
-----

התעשייה העיקרית באובמה היא דייג, אך משענתה הכלכלית ברובה היא תיירות. העיר מייצרת מקלות אכילה ואביזרי אגט.

הקשר עם הנשיא ברק אובמה
-----------------------

העיר אובמה זכתה לתהודה עולמית ופרסום הואיל והיא חולקת את שמה עם נשיא ארצות הברית ברק אובמה. זה התחיל כשאובמה ב-2006, אז כסנאטור, העניק ריאיון לטלוויזיה היפנית, ובו ציין כי במהלך שהותו בנמל התעופה טוקיו נריטה, הפקיד שבחן את דרכונו אמר כי הוא מגיע מן העיר אובמה. עיריית אובמה שמעה על הראיון, וראש העיר טושיו מורקאמי מתנה ייחודית תקליט DVD על העיר ומכתב המברכו. עם התקדמותו של הקמפיין של הסנאטור אובמה לנשיאות ארצות הברית, החלו להימכר בעיר פוסטרים ומוצרים העוסקים בו ומקדמים את מסע הבחירות שלו.

הנשיא אובמה הודה לעיר על תרומתה וייחסה אליו, באומרו כי הוא מצפה להמשך החברות והשותפות עם העיר ובין ארצות הברית ליפן. ישנם מספר יפנים עם שם המשפחה אובמה. על אף שמוצאו של הנשיא אובמה הוא קנייתי, אין זה בלתי נפוץ כי יפנים ומזרח-אפריקאים נושאים שם זה או דומה לו.

כתוצאה מניצחונו של אובמה בבחירות ב-2008, הצהיר ראש העירייה של אובמה כי בכוונתו להציב פסל של הנשיא האמריקאי בבניין העירייה, כסימן לחגוג את "הרגע ההיסטורי של השם אובמה". ב-20 בינואר 2009, ביום בו הושבע ברק אובמה לנשיאות, חגגה העיר היפנית את המאורע בחגיגות ברחבי העיר. במהלך ביקור בטוקיו בנובמבר 2009, ציין הנשיא אובמה את הקשר בינו ובין העיר היפנית אובמה בנאומו.

ערים תאומות
-----------

לעיר אובמה שלוש ערים תאומות:

* יפןיפן קווגואה, סאיטאמה, יפן
* קוריאה הדרומיתקוריאה הדרומית גונגג'ו (אנ'), קוריאה הדרומית
* יפןיפן נארה, יפן

תמונות
------

* בניין העירייהבניין העירייה
* מקדש Myotsu-jiמקדש Myotsu-ji
* מפרץ אובמהמפרץ אובמה
* חוף סוטומוחוף סוטומו
* Wakasa-Hiko-jinjaWakasa-Hiko-jinja

קישורים חיצוניים
----------------

ויקישיתוף מדיה וקבצים בנושא **אובמה** בוויקישיתוף
* אתר האינטרנט הרשמי של אובמה (באנגלית)
* אתר האינטרנט הרשמי של אובמה (ביפנית)
* אובמה, ברשת החברתית פייסבוק

הערות שוליים
------------

1. ↑  Staff (2008-11-05). "Japanese City of Obama Celebrates Namesake's Victory". *Associated Press*. FOX News Network, LLC. ארכיון מ-2015-04-24. נבדק ב-2015-04-24. Obama, which means 'little beach' in Japanese, is a former fishing town that now relies almost entirely on tourism.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562081705171
* LCCN: n80024398
* MusicBrainz: 76316d26-d200-4ddc-ab24-fd06b142e788
* NDL: 00296101
* VIAF: 128999688
* WorldCat: lccn-n80024398

 |
פירוש נוסף ערך זה עוסק בגוף מרחבי. אם התכוונתם לשיטת תכנון ליניארי, ראו שיטת הסימפלקס.
סימפלקס מממד 2 (משולש) המשוכן במרחב האוקלידי התלת-ממדי
סימפלקס מממד 3 (טטרהדרון)
במתמטיקה, **סִימְפְּלֵקְס** הוא מבנה גאומטרי או קומבינטורי פשוט, המאופיין במספר הקודקודים הקטן ביותר האפשרי לגוף מאותו ממד. 

כמבנה גאומטרי, הסימפלקס הוא פאון במרחב האוקלידי ה-n ממדי, שיש לו n+1 קודקודים. הסימפלקסים בממדים נמוכים הם נקודה, קטע, משולש ופירמידה משולשת (טטרהדרון). את הסימפלקס שקודקודיו הם הווקטורים {\displaystyle \ v\_{0},v\_{1},\dots ,v\_{n}} אפשר לכתוב כקבוצת הצירופים {\displaystyle \ \sum \_{i=0}^{n}\alpha \_{i}v\_{i}} כאשר המקדמים {\displaystyle \ \alpha \_{0},\dots ,\alpha \_{n}} אי שליליים וסכומם 1. 



τ
=

{

∑

i
=
1

n

α

i



v
→

i

∣
∀
i
:

α

i

≥
0
,
 

α

0

+
⋯
+

α

n

=
1

}

{\displaystyle \tau =\left\{\sum \_{i=1}^{n}\alpha \_{i}{\vec {v}}\_{i}\mid \forall i:\alpha \_{i}\geq 0,\ \alpha \_{0}+\cdots +\alpha \_{n}=1\right\}}

{\displaystyle \tau =\left\{\sum _{i=1}^{n}\alpha _{i}{\vec {v}}_{i}\mid \forall i:\alpha _{i}\geq 0,\ \alpha _{0}+\cdots +\alpha _{n}=1\right\}}
כמו בפירמידה, לכל בחירה של קבוצת קודקודים, הסימפלקס שהם פורשים מהווה **פאה** של הסימפלקס המקורי. יריעות טופולוגיות, מכל ממד, אפשר ללמוד באמצעות טריאנגולציה שאבני היסוד שלה הם סימפלקסים.

הסימפלקס הקומבינטורי הוא הפשטה של המבנה הגאומטרי, והוא מתואר על ידי n+1 קודקודים, בתוספת ההנחה שכל תת-קבוצה של i+1 קודקודים מהווה **תא** i-ממדי. הסימפלקס הוא הקומפלקס הפשוט ביותר.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סימפלקס** |
| ויקישיתוף תמונות ומדיה בוויקישיתוף: **סימפלקס** |

* סימפלקס, באתר MathWorld (באנגלית)

| מצולעים ופאונים |
| --- |
| מושגים | מצולע • פאון • קודקוד • צלע • מקצוע • פאה • זווית חיצונית • אלכסון |
| מצולעים |
| לפי מספר צלעות | משולש • מרובע • מחומש • משושה • משובע • מתומן |
| משולשים | משולש ישר-זווית • משולש שווה-שוקיים • משולש שווה-צלעות |
| מרובעים | מקבילית • טרפז • טרפז שווה-שוקיים • מרובע ציקלי • דלתון • דלתון ריצוף • מעוין • מלבן • ריבוע |
| כוכבים | פנטגרם • מגן דוד • אניאגרם |
| תכונות | מצולע משוכלל • מצולע שווה-צלעות • מצולע קמור • כוכב |
| פאונים |
| פאונים משוכללים | ארבעון • קובייה • תמניון • תריסרון • עשרימון |
| פאונים ארכימדיים | ארבעון קטום • קובוקטהדרון • קובייה קטומה • תמניון קטום • רומביקובוקטהדרון • קובוקטהדרון קטום • קובייה מסותתת • איקוסידודקהדרון • דודקהדרון קטום • איקוסהדרון קטום • רומביקוסידודקהדרון • איקוסידודקהדרון קטום • דודקהדרון מסותת |
| פאונים אחרים | פירמידה • מנסרה • אנטי-מנסרה • מקבילון • מעוינון • תיבה • איקוסיטטרהדרון |
| תכונות | פאון משוכלל • פאון משוכלל למחצה • פאון ארכימדי |
| הכללות |
| הכללות | סימפלקס • היפרקובייה • טסרקט |
**עודלאג'אן** (בפרסית:عودلاجان) היא שכונה היסטורית בעיר בטהראן, שבאיראן. לפני התפשטות השפה הפרסית, רוב אנשי עודלאג'אן דיברו את שפת הטאטי.

את השכונה מקיפים רחובות נאצר ח'וסרו (מערב), ה-15 בח'ורדאד (דרום), ריי (מזרח), אמיר כביר (צפון).

עודלאג'אן, בנוסף לארג, דוולת, סאנגלג', באזאר וצ'אלה-מידאן, נחשבים חלק מ'טהראן העתיקה' בתקופת נאסר א-דין שאה.

בעודלאג'אן העתיקה היו 2619 בתים ו-1146 חנויות והיא הייתה אחת השכונות הגדולות והעשירות בטהראן.

אטימולוגיה
----------

 מסגד בעודלאג'אן.
פירוש השם עודלאג'אן בשפת הטאטי ההיסטורית הוא 'מקום חלוקת המים'. יש הסבורים שעודלאג'אן פירושו 'עבדאללה ג'אן' (עבדאללה היקר) בניב יהודי.

היסטוריה
--------

 שרידי בית עשיר ישן בשכונהבעבר רוב האוכלוסייה שחיה בעודלאג'אן הייתה יהודית. בנוסף להם התגוררו בשכונה גם זורואסטרים. הבתים הנפוצים בשכונה היו עם חדרים מסביב לחצר, לעיתים במרכז החצר הייתה בריכה קטנה.

בשכונה גרו פוליטיקאים איראנים מפורסמים רבים, ביניהם משפחת קוואם א-דוולה, משפחת מוסתופי, נסיר א-דוולה, ועוד.

עודלאג'אן הייתה השכונה העשירה ביותר בתקופת איראן הקאג'ארית ושמרה על מעמדה עד לתקופת פהלווי. אולם עם השינויים הגדולים בחברה האיראנית בשנת 1340 לספירה, היא איבדה בהדרגה את מעמדה.

הבעיה הגדולה ביותר שגרמה לכך היא התרחבות שכונת הבאזאר. מגמה זו שינתה את עודלאג'אן משכונה עשירה לאזור אחסון לבאזאר, וכך בתים ישנים רבים הפכו למקומות מסתור למכורים.

בשנות 1950 - 1940, בתקופת שלטונו של מוחמד רזא פהלווי, כתוצאה מהידרדרות השכונה וצמיחתה של טהראן והרחבתה צפונה, עברו בהדרגה התושבים היהודים של עודלאג'אן לחלקים הצפוניים של טהראן, בעיקר לבאע'-צבא. (מזרח), חסן-אבאד (מערב) ושכונותיו.

בתי כנסת
--------

בעודלאג'אן נמצאים כמה מבתי הכנסת העתיקים ביותר של טהראן, ביניהם בית הכנסת עזרא יעקוב, אחד מבתי הכנסת הוותיקים בטהראן הממוקם בשכונה. בית הכנסת נוצר במאה ה-19 לספירה בתקופת שלטונו של נאסר א-דין שאה קאג'אר והוא תוקן ושוחזר פעמים רבות מאז.

הערות שוליים
------------

1. 1 2  عودلاجان، نامی از تهران قدیم retrieved on arcpedia.com on February 15, 2014
2. ↑  Sohrabi, Narciss M. (2021). "Tehran synagogues: the socio-cultural topographies and architectural typologies". *Journal of Modern Jewish Studies*: 3–4. doi:10.1080/14725886.2021.1971934.
3. ↑  Sohrabi, Narciss M. (2021). "Tehran synagogues: the socio-cultural topographies and architectural typologies". *Journal of Modern Jewish Studies*: 6. doi:10.1080/14725886.2021.1971934.
**באנג ראק** (בתאית: บางรัก) הוא אחד מחמישים המחוזות של העיר בנגקוק שבתאילנד. המחוז ממוקם לאורך הגדה המזרחית של הנהר צ'או פראיה. לפני הקמת העיר בנגקוק נמצאו במיקום זה יישוב פשוט, האזור חווה לראשונה תנופת צמיחה מהותית במהלך המחצית השנייה של המאה ה-19 ותחילת המאה ה-20 כאשר נבנו כבישים ותעלות חדשות באזור זה אשר משכו קהילות של זרים לאזור שתרמו רבות לכך שהוא התפתח בהמשך לאזור מסחר מרכזי. הצמיחה הכלכלית המהירה של בנגקוק בסוף המאה ה-20 תרמה לכך שאזורים לאורך הכבישים סי לום וסאטון הפכו לחלק מאזורי המסחר העיקריים של בנגקוק ולכך שבהמשך הוקמו באזורים הללו גורדי שחקים רבים.

המחוז משתרע על פני 5.54 קילומטרים רבועים ונכון לשנת 2019 הכיל המחוז 48,227 תושבים.

בהווה המחוז באנק ראק נודע בעיקר בשל הפעילות הפיננסית שמתקיימת במשרדי המסחר שבאזור זה וכמו גם בזכות סצנות חיי הלילה התוססת של המחוז. האתרים ההיסטוריים והדתיים המגוונים שנמצאים באזור זה מרוכזים בעיקר לאורך הנהר ומשקפים בין היתר את ההיסטוריה הרב-תרבותית של המחוז.

גאוגרפיה ומינהל
---------------

מחוז באנג ראק משתרע על םני 5.536 קמ"ר לאורך הגדה המזרחית של נהר צ'או פראיה. המחוז גובל במחוז פאת'ום וואן מצפון-מזרח, במחוז סאטון מדרום-מזרח, במחוז ח'לונג סאן ממערב ובמחוז סמפאנטהונג מצפון-מערב.

 מפת המחוז
הצירים הראשיים של המחוז, בנוסף לכביש ראמה החמישי (Rama IV) וכסיש סאת'ון (Sathon), הנמצאים בקצוות המחוז, הם כביש צ'ארואן קרונג (Charoen Krung), העובר בקרבת הנהר, והכבישים סי פאראיה, סוראוונג, וסי לום. צירי התנועה הללו מחלקים את מחוז באנק ראק לחמישה מחוזות משנה (המכונים "קווא'אנג").

נכון לשנת 2019 כללה אכלוסיית מחוז באנג ראק 48,227 תושבים.

מחוזות המשנה ( *khwaeng* ) של מחוז בנג ראק|  | שֵׁם | שטח (ק"מ 2 ) | קוד גאוגרפי | אוכלוסייה (2019) |
| --- | --- | --- | --- | --- |
| 1 | מאהא פרואטרם | มหาพฤฒาราม | 0.889 | 100401 | 10,980 |
| 2 | סי לום | สีลม | 2.074 | 100402 | 18,713 |
| 3 | סוריאוונג | สุริยวงศ์ | 0.820 | 100403 | 5,075 |
| 4 | Bang Rak | บางรัก | 0.689 | 100404 | 2,760 |
| 5 | סי פראיה | สี่พระยา | 1.064 | 100405 | 10,699 |

גלריית תמונות
-------------

* וואט הואה למפונגוואט הואה למפונג
* מוזיאון בנגקוקמוזיאון בנגקוק
* פסטיבל סונגקראן בכביש סילוםפסטיבל סונגקראן בכביש סילום
* שעות העומס בכביש סאטהוןשעות העומס בכביש סאטהון
* פאטפונג נודע כרובע החלונות האדומים של בנגקוקפאטפונג נודע כרובע החלונות האדומים של בנגקוק
* בניין מהאנאקון הוא מגורדי השחקים הבולטים בשכונת סילוםבניין מהאנאקון הוא מגורדי השחקים הבולטים בשכונת סילום
* מקדש סרי מהמריאמן הוא מוקד עניין מרכזי לאורך כביש סילוםמקדש סרי מהמריאמן הוא מוקד עניין מרכזי לאורך כביש סילום
* רכבת סקייטריין עוברת מעל צומת סאלה דא'אנג בתחילתו של כביש סילוםרכבת סקייטריין עוברת מעל צומת סאלה דא'אנג בתחילתו של כביש סילום

ראו גם
------

| מיזמי קרן ויקימדיה |
| --- |
| ויקימסע מדריך למטייל בוויקימסע: **באנג ראק** |
| ויקישיתוף תמונות ומדיה בוויקישיתוף: **באנג ראק (מחוז)** |

קישורים חיצוניים
----------------

* אתר האינטרנט הרשמי של באנג ראק

הערות שוליים
------------
**כף סאות'ארד** (באנגלית: **Cape Southard**) היא לשון יבשה מכוסה קרח, בארץ וילקס שבאנטארקטיקה.

כף סאות'רד מהווה את הגבול הגאוגרפי המפריד בין חוף באנזארה לחוף סברינה.

היסטוריה
--------

### גילוי ומיפוי לשון היבשה

לשון היבשה מופתה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה, בעונת המחקר (הקיץ האנטארקטי) 1946–1947.

### מקור השם

שמה של לשון היבשה ניתן לה על ידי הוועדה המייעצת לשמות אנטארקטיים.

לשון היבשה נקראת על שמו של סמואל לואיס סאות'רד (Samuel Lewis Southard), שהיה מזכיר הצי בממשלתו של נשיא ארצות הברית ג'ון קווינסי אדמס. בעת שסאות'רד כהן כסנאטור מטעם מדינת ניו ג'רזי, סאות'רד היה פעיל אשר השפיע על ממשלת ארצות הברית לתמוך במשלחת חקר מדעית, וסייע לקבלת אישור הקונגרס של ארצות הברית, לשליחת משלחת החקר של ארצות הברית (שנערכה בין השנים 1838–1842), בפיקודו של לוטננט צ'ארלס וילקס.

לקריאה נוספת
------------

• United States. Defense Mapping Agency. Hydrographic Center, **Sailing Directions for Antarctica: Including the Off-lying Islands South of Latitude 60°**, P 277
• National Imagery and Mapping Agency 2002, **Sailing Directions (planning Guide) and (enroute) for Antarctica**, P 168

קישורים חיצוניים
----------------

* כף סאות'רד באתר הסקר הגאולוגי של ארצות הברית
* כף סאות'רד באתר הגאזט האנטארקטי של ממשלת אוסטרליה
* כף סאות'רד באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור חוף סאות'רד

הערות שוליים
------------

1. 1 2 3 4 5 6 7 8  מידע גאוגרפי והיסטורי
**אובן** (באנגלית: **Oban**) היא עיר קיט במחוז ארגייל וביוט שבסקוטלנד. היא ממוקמת על גדת לשון הים של לורן, בחופה המערבי של בריטניה הגדולה. למרות היותה עיר קטנה, היא הגדולה ביותר באזור. במהלך עונת התיירות, העיר יכולה להכיל עד כ-25,000 אנשים.

היסטוריה
--------

על פי ממצאים ארכאולוגיים שנמצאו באזור, במקום בו ניצבת אובן התגוררו בני אדם לכל הפחות מאז התקופה המזוליתית.

לפני המאה ה-19, התגוררו בעיר מספר קטן של אנשים, שהתפרנסו מדיג, סחר, בניית ספינות וכריית מחצבים. חברת הסחר רנפריו הקימה בעיר חנות בשנת 1714, אבל לא היה צורך בבית מכס עד שנת 1760 לערך.

אובן גדלה לכדי עיר מודרנית סביב מזקקת אובן, שיוסדה בשנת 1794. צו מלכותי משנת 1811 הקנה לאובן מעמד של בורו (Burgh – ישות אוטונומית) של הברונות. סר וולטר סקוט ביקר באזור בשנת 1814, ובאותה שנה פרסם את השיר "לורד האיים". ההתעניינות בשיר הביאה לעיר מבקרים חדשים רבים. פתיחת קו הרכבת לאובן ב-1880 עזר להמריץ את התעשייה המקומית והוביל לשגשוג בענף התיירות. מעט לאחר מכן נבנה מגדל מקייג, מבנה בולט בקו הרקיע של העיר.

במהלך מלחמת העולם השנייה אובן שימשה כנמל לספינות סוחר ולאוניות של הצי המלכותי הבריטי והיוותה בסיס חשוב למערכה באוקיינוס האטלנטי. לצי המלכותי היו באזור תחנת איתות לספינות ולולאה לאיתור צוללות. לחיל האוויר המלכותי הבריטי היו באזור שני בסיסים לספינות מעופפות, בגאנאוון ובקרארה, ושדה תעופה בצפון קונל.

לאובן הייתה חשיבות גם במהלך המלחמה הקרה משום שכבל התקשורת הטרנס-אטלנטי הגיע לחוף במפרץ גאלנאך. זהו הכבל שהעביר את הקו החם מוסקבה-וושינגטון בין נשיאי ארצות הברית וברית המועצות.

מאז שנות ה-50 של המאה העשרים, התעשייה העיקרית באובן נשארה תיירות, על אף שהעיר משמשת גם כנמל מעבורות חשוב עבור מעבורות של חברת קלדוניאן מקבריין לרבים מהאיים ההברידיים.

אקלים
-----

בדומה לשאר האיים הבריטיים, באובן שורר אקלים ימי, שמתאפיין בקיץ קריר וחורף מתון. באזור יורד גשם רב, אבל הודות לזרם הגולף, הטמפרטורה כמעט ולא יורדת אל מתחת לאפס.

קישורים חיצוניים
----------------

ויקישיתוף מדיה וקבצים בנושא **אובן** בוויקישיתוף

הערות שוליים
------------

1. ↑  The Royal Commission on the Ancient and Historical Monuments of Scotland, **Argyll, An Inventory of the Ancient Monuments, Volume 2 Lorn**, HMSO, 1974, מסת"ב 0 11 491147 9
2. ↑  History of Oban
3. ↑  Oban History

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562124305171
* GND: 4467680-3
* LCCN: n82273759
* MusicBrainz: 29ea3501-4fae-4a38-8bc3-93c15cdf327b
* VIAF: 158308650
* WorldCat: lccn-n82273759

 |
**סוכן ספורט** הוא מי שמייצג אנשים העוסקים בספורט מקצועי, כעצמאים או כעובדי חברה העוסקת בסוכנות ספורט.

תכולת התפקיד
------------

תפקידו העיקרי של סוכן הספורט הוא מציאת מקורות הכנסה ללקוחותיו. סוכני הספורט אחראים להתקשרות הראשונית עם בעלי קבוצות, מנהלים, וכל גוף מסחרי אחר שעשוי לרצות בשירותיו של הלקוח, ניהול המשא ומתן על חוזי עבודה, וליווי במהלך העבודה. סוכנים מטפלים לעיתים קרובות גם ביחסי הציבור של לקוחותיהם, ואף בייעוץ פיננסי בכל ההיבטים של כספי הלקוח, החל מהשקעות ועד הגשת דו"חות מס.

בשל אורך החוזים ומורכבותם, סוכני ספורט רבים הם משפטנים או שיש להם רקע בנושא. סוכנים בדרך כלל גם בקיאים בתחום הכספים, הניהול העסקי, ניתוח פיננסי וסיכון, כמו גם ספורט. מקובל מאוד שסוכנים ייצגו מספר לקוחות בו זמנית.

שכר
---

שכר הטרחה של סוכני ספורט נע בדרך כלל בין 4 ל-10 אחוז מחוזהו של הלקוח. סוכני NFL אינם מורשים לקבל יותר מ-3%, וסוכני NBA לא יותר מ-4% מחוזי המשחק של הלקוח.

קישורים חיצוניים
----------------

ויקישיתוף מדיה וקבצים בנושא **סוכן** בוויקישיתוף
* דור בלך, ‏"יש בארץ יותר סוכני שחקני כדורגל מאוהדים. זה לא הגיוני", באתר גלובס, 15 בינואר 2011
* מערכת גלובספורט, ‏92 המועדונים המקצועניים באנגליה שילמו 160 מיליון ליש"ט בשנה לסוכנים, באתר גלובס, 1 בדצמבר 2015
* אורי קופר, מאחורי הקלעים: תעשיית סוכני השחקנים, באתר ynet, 14 בפברואר 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529393405171
* LCCN: sh85126911
* LNB: 000334158

 |
**נאוסטנוזאורוס** (שם מדעי: *Neosteneosaurus*; משמעות השם: "סטנוזאורוס חדש") הוא סוג נכחד של דמוי-תנין מהקבוצה ת'לאטוסוכים, אשר התקיים בין היורה התיכון ליורה העליון שלפני 165 עד 158 מיליון שנה מזמננו באירופה.

דמוי-תנין זה ידוע מממצאי מאובנים שהתגלו בתצורות חימר אוקספורד (Oxford Clay Formation) וב-"Marnes de Dives" שבנורמנדי, צרפת. הסוג תואר ב-2020 ונכלל בו מין יחיד - *Neosteneosaurus edwardsi*. מין זה כבר היה ידוע מ-1868 אך הוא תואר כחלק מהסוג סטנוזאורוס (*Steneosaurus*). מין נוסף שתואר ב-1913, *Steneosaurus hulkei* היום נחשב לשם נרדף למין הנוכחי.

מדענים שחקרו את דגימות דמוי-תנין זה העלו שהגיע לאורך של 7 מטרים. שנה לאחר מכן אומת אורכו רק ל-6.6 מטרים, אך עדיין הוא נותר דמוי-התנין הגדול ביותר הידוע שהתקיים ביורה התיכון. 

הוא שחה במימי ים טתיס וטרף זוחלים ימיים אחרים, דגים, סרטנים ועוד בפיו העטוי בשיניים שטוחות יחסית שהזכירו לסתות של סרקוסוכוס.

קישורים חיצוניים
----------------

ויקישיתוף מדיה וקבצים בנושא **נאוסטנוזאורוס** בוויקישיתוף

הערות שוליים
------------

1. ↑  Johnson, Michela M.; Young, Mark T.; Brusatte, Stephen L. (2020). "The phylogenetics of Teleosauroidea (Crocodylomorpha, Thalattosuchia) and implications for their ecology and evolution". PeerJ. 8: e9808. doi:10.7717/peerj.9808. PMC 7548081. PMID 33083104.
2. ↑  Young, MT; Rabi, M.; Bell, MA; Foffa, D.; Steel, L.; Sachs, S.; Peyer, K. (2016). "Big-headed marine crocodyliforms and why we must be cautious when using extant species as body length proxies for long-extinct relatives". Palaeontologia Electronica. 19 (3): 1–14. doi:10.26879/648.
**יונתן מלכא** (נולד ב-2 בנובמבר 1986), הוא ספורטאי ישראלי המתחרה בענף הטריאתלון במרחקים האולימפיים (1.5 ק"מ שחייה, 40 ק"מ רכיבת אופניים, 10 ק"מ ריצה).

ביוגרפיה
--------

מלכא שנולד בעיר אילת החל להתחרות בטריאתלון בגיל 10. לאחר שזכה במספר תחרויות נוער מקומיות בישראל, החל להתאמן באופן מקצועי יותר, הצטרף למועדון "איילות", ובשנת 2004 זכה לראשונה באליפות ישראל לנוער בטריאתלון. 

בשנת 2005 השלים זכייה שנייה ברציפות בתואר אלוף ישראל לנוער וזכה במדליית הזהב במשחקי המכביה לנערים. בהמשך, צורף לסגל העתודה האולימפית של ישראל והחל להתחרות בסבב המקצועני הבינלאומי. באותה שנה עבר להתגורר בקריית חיים ולהתאמן תחת הדרכתם של מאמן השחייה ערן גורל ומאמן הטריאתלון הבריטי גלן קוק.

בשנת 2007 סיים במקום ה-15 באליפות אירופה בטריאתלון עד גיל 23. לאחר הישגו צורף לסגל ההכנה לאולימפיאדת לונדון 2012 של הוועד האולמפי הישראלי

בשנת 2009 הגיע למקום ה-5 בטריאתלון הבינלאומי של פוקט, תאילנד.

בשנת 2010 השיג ניקוד במספר תחרויות בינלאומיות ונכנס לרשימת הדירוג המקצוענית של איגוד הטריאתלון העולמי. 

במהלך השנים ניצח מלכא עשרות תחרויות ריצה וטריאתלון בארץ ובחול והיה שותף להקמת מועדון הריצה "ריאקשן", שהוקם על מנת לקדם את הספורט האירובי בישראל ולהעלות את המודעות לשילוב ריצה ופעילות גופנית אירובית בקרב האוכלוסייה. 

בשנת 2012 נבחר למאמן הריצה של חברת נייקי ישראל

קישורים חיצוניים
----------------

ויקישיתוף מדיה וקבצים בנושא **יונתן מלכא** בוויקישיתוף
* יונתן מלכא, ברשת החברתית אינסטגרם
* יונתן מלכא, ברשת החברתית LinkedIn
* 8 מיתוסים מהמסלול: יונתן מלכא, באתר ynet ידיעות אחרונות, ינואר 2012
* להפוך מבטטת כורסא לחובבי ריצה: יונתן מלכא, באתר ynet ידיעות אחרונות, דצמבר 2012
* ריאיון עם הספורטאי באתר כושר ישראל

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"יונתן מלכא"**.
פורטו נובו
נוף של הרי Vale do Paúl, עם מטעי טרסות.
**סנטו אנטאו** (בפורטוגזית "אנטוני הקדוש") הוא האי המערבי ביותר של כף ורדה. בגודל 785 קמ"ר (303 מ"ר), הוא הגדול מקבוצת איי ברלבנטו, והאי השני בגודלו של כף ורדה.  האי הקרוב ביותר הוא סאו ויסנטה מדרום־מזרח, מופרד על ידי מיצר ים Canal de סאו ויסנטה. אוכלוסייתו הייתה 38,200 באמצע 2019, מה שהופך אותו לאי הרביעי המאוכלס ביותר בכף ורדה אחרי סנטיאגו, סאו ויסנטה וסאל. העיר הגדולה ביותר באי היא פורטו נובו (כף ורדה) (Porto Novo, Cape Verde) הממוקמת על החוף הדרומי (9,310 תושבים בשנת 2010). העיר פורטו נובו המשמשת גם כמרכז מוניציפלי של מחוז פורטו נובו (אנ')

היסטוריה
--------

האי התגלה ב-1461 או 1462 על ידי המגלה הפורטוגלי דיוגו אפונסו (Diogo Afonso), יחד עם האיים סאו ויסנטה וסאו ניקולאו. התיישבות באי החלה במחצית הראשונה של המאה ה-16. היישוב העיקרי היה Ribeira Grande. יישובים נוספים כמו פונטה דו סול, פומבס ופורטו נובו התפתחו במאה ה-19. בשנת 1732 נוצרה עיריית סנטו אנטאו, עם מושבה בעיירה Ribeira Grande בשנת 1867 היישוב חולק לעיריית פול (המכסה את שטחם של פול ופורטו נובו הנוכחיים) ועיריית ריבירה גרנדה. שאוחדו ב-1895 לעירייה אחת. הרשויות פול וריבירה גרנדה נוצרו מחדש ב-1917.עיריית פורטו נובו נוצרה בשנת 1962 כאשר הקהילות של סאו ז'ואאו בפטיסטה וסנטו אנדרה הופרדו מהעירייה הישנה יותר של פול.

גאוגרפיה
--------

אורכו של סנטו אנטאו (26.56 מייל) (מזרח-מערב) 42.75 ק"מ (מזרח-מערב) ורוחבו 23.97 ק"מ (14.89 מייל) (צפון-דרום). האי ממוצא וולקני והררי מאוד, מאופיין בשתי רמות גבוהות כמה עמקי נהר תלולים. בחלק הדרומי של האי יש אקלים מדברי, בעוד שהצפון מזרח והגבהים הגבוהים יותר צחיחים למחצה.

### נהרות

הנהרות העיקריים של סנטו אנטאו הם:

* ריבירה דה אלטו מירה (Ribeira de Alto Mira)
* ריבירה דה קרוז
* ריבירה דה גרסה (Ribeira da Garça)
* ריבירה גרנדה (Ribeira Grande (stream))
* ריבירה דה ג'נלה
* ריבירה דו פול
* ריבירה דה פאטאס
* ריבירה דה טורה

קישורים חיצוניים
----------------

ויקישיתוף מדיה וקבצים בנושא **סנטו אנטאו** בוויקישיתוף
* סנטו אנטאו, באתר אנציקלופדיה בריטניקה (באנגלית)

| דגל כף ורדהדגל כף ורדה כף ורדה |
| --- |
| קבוצות איים | בארלאוונטו • סוטאוונטו |
| איים | בואה ויסטה • בראווה • פוגו • מאיו • סאל • סנטה לוציה • סנטיאגו • סנטו אנטאו • סאו ניקולאו • סאו ויסנטה |
| איונים | אילהאו דו באלוארטה • אילהאו בראנקו • אילהאו לאחה בראנקה • אילהאו דוס פסארוס • אילהאו ראבו דה חונקו • אילהאו ראסו • אילהאו דה סאל ריי • אילהאו דה סנטה מריה • אילהאוס סקוס (אילהאו דה סימה • אילהאו גראנדה) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561083205171
* BnF: cb123975853 (data)
* GND: 4688249-2
* LCCN: sh92003207
* VIAF: 315527616
* WorldCat (עם VIAF): 315527616

 |
פירוש נוסף ערך זה עוסק בלשון יבשה באנטארקטיקה. אם התכוונתם למשמעות אחרת, ראו כף סיבולד.

**כף סיבולד** או **קייפ סיבולד** (באנגלית: **Cape Sibbald**) היא לשון יבשה מצוקית, באזור חוף בורכגרווינק של ארץ ויקטוריה, שבאנטארקטיקה.

הכף ממוקמת בגבול הדרום-מרבי של מפרץ ליידי ניונס.

הכף מהווה את הקצה הדרום-מערבי של רכס מאונטניר, וממוקמת בשפכו של קרחון הטייס (קרחון אביאיטור).

דפנות הכף הם מצוקים תלולים. גובהו של הכף 600 מטרים מעל פני הים.

היסטוריה
--------

### גילוי הכף

הכף התגלתה לראשונה, ממרחק, בפברואר 1841, על ידי סר ג'יימס קלארק רוס.

### מקור השם

רוס נתן לכף את שמה.

הכף נקראת על שמו של לוטננט ג'ון סיבולד (John Sibbald), ששירת באוניה "ארבוס" - אחת משתי האוניות ששימשו את משלחתו של רוס.

לקריאה נוספת
------------

• United States. Defense Mapping Agency. Hydrographic Center, **Sailing Directions for Antarctica: Includes Islands South of Latitude 60°**, P 231
• United States. Defense Mapping Agency. Hydrographic Center, **Sailing Directions for Antarctica: Including the Off-lying Islands South of Latitude 60°**, P 189

קישורים חיצוניים
----------------

* כף סיבולד באתר הסקר הגאולוגי של ארצות הברית
* כף סיבולד באתר הגאזט האנטארקטי של ממשלת ניו זילנד
* כף סיבולד באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בכף סיבולד
	+ תחזית מזג אוויר עדכנית ארוכת טווח עבור כף סיבולד
	+ נתוני מזג אוויר היסטוריים עבור כף סיבולד
	+ סטטיסטיקות מזג אוויר עבור כף סיבולד

הערות שוליים
------------

1. 1 2 3 4 5 6 7 8  מידע גאוגרפי והיסטורי באתר הסקר הגאולוגי של ארצות הברית
2. 1 2 3 4 5 6 7 8  מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
**פיטאס מוקוסה** (שם מדעי: ***Ptyas mucosa***) הוא מין נחש ממשפחת הזעמניים המצוי לאורך האזור הטרופי של דרום אסיה ודרום מזרח אסיה. זהו אחד הגדולים שבמיני הזעמניים והוא קרוב של הכרכן.

תיאור
-----

נחש זה יכול להגיע לאורך של 3.7 מטרים ולמשקל 2.5 ק"ג, מה שהופך אותו למין הזעמן הארוך ביותר בעולם לאחר המין הקרוב פיטאס קרינטה וכן למין הנחש הארוך ביותר בסרי לנקה לאחר פיתון הודי. לרוב הוא מגיע בגודל קטן יותר של 1.5 עד 1.95 מטר ומשקל של 877 עד 940 גרם בממוצע. צבעו משתנה מחום חיוור עד שחור והרצועות בעלות מרווחים שחורים בולטים. נחש זה אינו ארסי והוא פעיל יום בעל ראייה טובה.

הנחש מתחבא לרוב בין הענפים או על הקרקע לאורך דרום אסיה וחלק מדרום מזרח אסיה ביערות, סוואנות ובתות טרופיות. הוא טורפים זוחלים קטנים, דו-חיים, עופות ויונקים קטנים שאותם הוא חונק בעזרת שריריו. הוא עצמו עלול להיטרף בידי רב-פתן מלכותי, עופות דורסים ויונקים טורפים כמו הנמר. בשעת סכנה הוא יכול לנפח את צווארו ולהידמות לקוברה מאיימת, נוסף על לחשוש פתאומי שגם מזכיר קוברה.

נחש זה מטיל 6 עד 15 ביצים בכל עונת רבייה.

קישורים חיצוניים
----------------

ויקישיתוף מדיה וקבצים בנושא **פיטאס מוקוסה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  פיטאס מוקוסה באתר הרשימה האדומה של IUCN
**סנטה קרוז ווריורס** (באנגלית: **Santa Cruz Warriors**) היא קבוצת כדורסל אמריקאית מסנטה קרוז, קליפורניה, המשחקת בליגת הפיתוח של ה-NBA. הקבוצה הוקמה ב-1995 כ**דקוטה וויזארדס (באנגלית: Dakota Wizards)**, ובשנת 2012 שינתה את שמה לסנטה קרוז ווריורס. הקבוצה מסונפת לקבוצת ה-NBA גולדן סטייט ווריורס והם משחקים את משחקי הבית שלהם בקייזר פרמננטה ארנה. הקבוצה זכתה בשתי אליפויות ליגת הפיתוח: ב-2007 וב-2015.

היסטוריה
--------

### כדקוטה וויזארדס

הוויזארדס החלו לשחק בשנת 1995 בביסמרק, דקוטה הצפונית באיגוד הכדורסל הבינלאומי (IBA), ובשנת 2001 הם זכו באליפות ה-IBA בשנת הפעולה האחרונה של הליגה.

בעקבות עונת 2000/01, ה-IBA התמזגה עם מספר קבוצות מאיגוד הכדורסל היבשתי (CBA), ובשנה הראשונה שלה ב-CBA החדשה זכו הוויזארדס באליפות כשהביסו את רוקפורד לייטנינג. לאחר שהגיעו לחצי הגמר בעונת 2002/03, הוויזארדס שוב זכו באליפות בשנת 2004 בניצחון על איידהו סטמפדה.

לפני עונת 2006/07 הוויזארדס הצטרפו לליגת הפיתוח של ה-NBA. הוויזארדס זכו באליפות הראשונה שלהם בעונתם הראשונה בליגה. במשחק הגמר גברו הוויזארדס בהארכה 129–121 על קולורדו 14' בדכות הפורוורד דאריוס רייס. רייס קלע 52 נקודות וקלע 11 שלשות, כולל אחת שנותרה 4.5 שניות לסוף הזמן החוקי ושלחה את המשחק להארכה. הנקודות והשלשות של רייס היוו שיא ליגת הפיתוח למשחק גמר.

ב-28 ביוני 2011 רכשה קבוצת ה-NBA גולדן סטייט ווריורס את הזכויות על הקבוצה, והצטרפה ללוס אנג'לס לייקרס, סן אנטוניו ספרס ואוקלהומה סיטי ת'אנדר, להן כבר היו קבוצות בליגת הפיתוח (סאות' ביי לייקרס, אוסטין ספרס ואוקלהומה סיטי בלו).

בעונת 2011/12 שינו הוויזארדס את צבעי מדי הבית שלהם לצהוב וכחול כמו קבוצת האם מה-NBA, ובעונה שלאחר מכן עברה לסנטה קרוז, קליפורניה, ושינתה את שמה לסנטה קרוז ווריורס.

### כסנטה קרוז ווריורס

בעונתה הראשונה כווריורס, עלתה סנטה קרוז לגמר ליגת הפיתוח אבל הפסידה לריו גראנדה ואלי וייפרס 2–0 בסדרת הגמר. גם בשנה שלאחר מכן עלו הווריורס לגמר ה-D League, ושוב הפסידה 2–0, הפעם לפורט ויין מאד אנטס, בעונה בה שיחקו ביחד סת' קרי ומיצ'ל תומפסון, אחיהם של סטף קרי וקליי תומפסון מהגולדן סטייט ווריורס. בעונת 2014/15 שוב עלו הווריורס לגמר, והפעם ניצחו את המאד אנטס 2–0.

קישורים חיצוניים
----------------

ויקישיתוף מדיה וקבצים בנושא **סנטה קרוז ווריורס** בוויקישיתוף
* 

* אתר האינטרנט הרשמי של סנטה קרוז ווריורס (באנגלית)
* סנטה קרוז ווריורס, ברשת החברתית פייסבוק

* סנטה קרוז ווריורס, ברשת החברתית טוויטר

* סנטה קרוז ווריורס, ברשת החברתית אינסטגרם

|  |
| --- |
| **קבוצות ליגת הפיתוח של ה-NBA** |
| **האזור המזרחי** | **האזור המערבי** |
| גרינסבורו סווארם | וסטצ'סטר ניקס | פורט ויין מאד אנטס | אונטריו קליפרס | ג'י ליג איגנייט | סולט לייק סיטי סטארס |
| גרנד ראפידס גולד | לונג איילנד נטס | קולג' פארק סקייהוקס | אוסטין ספרס | טקסס לג'נדס | סטוקטון קינגס |
| דלאוור בלו קואוטס | לייקלנד מג'יק | קליבלנד צ'ארג' | אוקלהומה סיטי בלו | ממפיס האסל | סנטה קרוז ווריורס |
| וינדי סיטי בולס | מוטור סיטי קרוז | קפיטל סיטי גו-גו | איווה וולבס | סאות' ביי לייקרס | קפיטנס דה סיודד דה מקסיקו |
| ויסקונסין הרד | מיין סלטיקס | ראפטורס 905 | ברמינגהאם סקוואדרון | סו פולס סקייפורס | ריו גראנדה ואלי וייפרס |
פירוש נוסף ערך זה עוסק באי באוקיינוס השקט. אם התכוונתם להרים במדינת אריזונה, ראו הרי סנטה קטלינה.

אבלון, היישוב הגדול ביותר ב**סנטה קטלינה**
**סנטה קטלינה** (באנגלית: **Santa Catalina**) הוא אי באוקיינוס השקט, 35 קילומטרים דרומית-מערבית ללוס אנג'לס, קליפורניה שבארצות הברית, אחד משמונת איי התעלה של קליפורניה.

גאוגרפיה
--------

אורכו של האי הוא 35 ק"מ, רוחבו 13 ק"מ, ושטחו כ-194 קמ"ר. הנקודה הגבוהה ביותר בו נמצאת בגובה 639 מטרים מעל פני הים.

בשנת 2000 חיו באי 3,696 תושבים, מתוכם 3,127 (כ-85% מתושבי האי) באבלון, העיר היחידה בתחומי האי. בחלקו הצפוני של האי שוכנת עיירה נוספת, 'טו פורטס', בה חיים כ-300 תושבים. שאר תושבי האי חיים בשני יישובים קטנים נוספים, או בבתים מבודדים באי.

כלכלת האי מתבססת בעיקר על תיירות. בזכות קרבתו ללוס אנג'לס, מבקרים באי כמיליון תיירים מדי שנה. דרך ההגעה הפופולרית ביותר היא באמצעות מעבורות היוצאות מדי יום מלוס אנג'לס, לונג ביץ', ניופורט ביץ' ודנה פוינט. ניתן להגיע גם בטיסה לשדה התעופה למטוסים קלים הנמצא באי.

בגלל היותו כה קטן, כמעט ואין מכוניות באי, ועל מנת לקבל אישור להביא רכב לאי, נאלצים תושבי המקום להמתין כ-10 שנים. ישנו כביש בין-עירוני אחד שמחבר את העיר אבלון עם שאר היישובים.

רוב התושבים נעים במכוניות 'קלאב קאר' או באופניים.

היסטוריה
--------

האירופאי הראשון שהגיע לאי היה חואן רודריגס קבריו בשנת 1542. קברייו תקע בו את דגל ספרד וקרא לו **סן סלבדור**. בשנת 1602 הגיע לאי מגלה ארצות ספרדי נוסף, סבסטיאן ויסקאינו, ושינה את שמו לסנטה קטלינה על שמה של קתרינה מאלכסנדריה. בתקופת הבהלה לזהב נמצאו באי מרבצי זהב, ומתיישבים החלו להגיע לאי, אך מעט מאוד זהב נמצא בו.

האי שויך לארצות הברית בהסכם גוואדלופו הידלגו בשנת 1848, והוא התפתח כאתר נופש לאחר שנרכש על ידי ויליאם ריגלי ג'וניור, בשנת 1919.

היישוב הרשמי הראשון, העיר אבלון, הוקם בשנת 1887, אך הוכרז כעיר רק בשנת 1913.

קישורים חיצוניים
----------------

ויקישיתוף מדיה וקבצים בנושא **סנטה קטלינה** בוויקישיתוף
* 

* אתר האינטרנט הרשמי של סנטה קטלינה (באנגלית)
* סנטה קטלינה, באתר אנציקלופדיה בריטניקה (באנגלית)

הערות שוליים
------------

1. ↑  Editors of Encyclopaedia Britannica, ENCYCLOPAEDIA BRITANNICA, Santa Catalina Island|island, California, United States

|  |  |
| --- | --- |
| בקרת זהויות עריכת הנתון בוויקינתונים | 
* GND: 5201709-6
* ISNI: 0000 0000 8780 5389
* NARA: 10036928
* SUDOC: 195953118
* VIAF: 243478592
* WorldCat (עם VIAF): 243478592

 |
**בזיליקה די סנטה צ'צ'יליה אין טרסטוורה** (באיטלקית: **Santa Cecilia in Trastevere**) היא בזיליקה מהמאה ה-5 הנמצאת ברובע טרסטוורה של העיר רומא בירת איטליה. הכנסייה קרויה על שם צ'צ'יליה הקדושה.

היסטוריה
--------

הכנסייה הראשונה באתר הוקמה במאה החמישית על ידי האפיפיור אורבנוס הראשון, והוקדשה לצ'צ'יליה הקדושה. על פי המסורת, נבנתה הכנסייה על ביתה של הקדושה. שרידים של כנסייה זו, ושל בית רומאי קדום יותר, התגלו באתר בו ממוקם כיום הבפטיסטריום של הכנסייה.

ב-22 בנובמבר 545 ערך האפיפיור ויגיליוס בכנסייה תפילה מיוחדת לכבוד צ'צ'יליה הקדושה, ובאמצע התפילה נלקח על ידי אנטמי סקריבונה, שליח הקיסרית תאודורה והועלה על ספינה לקונסטנטינופול בירת האימפריה הביזנטית.

בשנת 822 הורה האפיפיור פסקליס הראשון על שיפוץ הכנסייה, והעביר אל הכנסייה את שרידי הקדושה (שהיו קודם לכן מוצגות בקטקומבות קליקסטוס הקדוש).

שיפוץ נוסף בכנסייה בוצע במהלך המאה ה-18.

תיאור הכנסייה
-------------

צ'צ'יליה הקדושה, פסל מעשה ידי סטפנו מאדרנו הנחשב לדוגמה ידועה ביותר של סגנון הבארוק.
חזית הכנסייה נבנתה בשנת 1725 על ידי פרדיננדו פוגה. החזית נבנתה במימון הקרדינל הטיטולרי של הכנסייה פרנצ'סקו קרדינל אקוהויוה ד'ארגונה.

בין יצירות האמנות שבכנסייה ניתן לראות פרסקו שנוצר על ידי פייטרו קווליני בין השנים 1289–1293 והמתאר את "יום הדין". כמו כן הכנסייה מעוטרת בפסלי מלאכים, קדושים ונביאים. באפסיס של הכנסייה נמצא פסיפס מהמאה התשיעית המתאר את צ'צ'יליה הקדושה.

על תקרת קפלת דיי פונציאני ישנו פרסקו מעשה ידי אנטוני דל מאסארו משנת 1470 המתאר את "אלוהים עם השליחים". מזבח הכנסייה מעוטר בפרסקאות מעשה ידי לואיג'י ואנויטלי, ומרכז הכנסייה בפרסקאות המתארים את צ'צ'יליה הקדושה מעשה ידי סבסטיאנו קונצ'ה משנת 1727.

בין יצירות האמנות הידועות ביותר בכנסייה הוא פסלו של הפסל סטפאנו מאדרנו משנת 1600 המתאר את צ'צ'יליה הקדושה. הפסל מתאר את גופת הקדושה כרותת הראש, כפי (כך נטען) שנראתה הגופה עת שנפתח הקבר בשנת 1595. הפסל מתאר גופה שלא עברה ריקבון (על פי האמונה הנוצרית, גופות קדושים אינן נרקבות).

הפסל עשוי בסגנון הבארוק המוקדם, מאחר שאינו יוצר אידיליה של הדמות, אלא מתאר אותה כמו שהיא בסגנון ריאליסטי.

dkrhv
-----

* חזית הכנסייה - החזית נבנתה בשנת 1725 על ידי פרננדינו פוגהחזית הכנסייה - החזית נבנתה בשנת 1725 על ידי פרננדינו פוגה
* פנים הכנסייהפנים הכנסייה
* "יום הדין" (שנים מהשליחים) - פרסקו מעשה ידי פייטרו קווליני"יום הדין" (שנים מהשליחים) - פרסקו מעשה ידי פייטרו קווליני

קישורים חיצוניים
----------------

ויקישיתוף מדיה וקבצים בנושא **סנטה צ'צ'יליה אין טרסטוורה** בוויקישיתוף
* 

* אתר האינטרנט הרשמי של סנטה צ'צ'יליה אין טרסטוורה
* גלריית תמונות של הכנסייה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007597242505171
* GND: 4241348-5
* LCCN: n82063769
* MusicBrainz: 8d2dc7f3-7453-40c1-bba9-1944378e432d
* NKC: xx0251250
* VIAF: 130206490
* WorldCat: lccn-n82063769

 |
אישה המחזיקה ג'בנה (קומקום מסורתי) ומוזגת את המשקה לפנג'ל (ספל).
**בּוּנָה** הוא כינוי לקפה באתיופיה. 'בונה' הוא גם שמו של טקס שתיית הקפה המסורתי בחברה האתיופית. לטקס שתיית הבונה חשיבות חברתית גבוהה.

שם
--

מקור השם "קפה" מגיע מטורקית והוא שיבוש של המילה הערבית *קהווה* (قهوة), קיצור של הביטוי: *קהוות אל-בּוּן* שמשמעותו "היין של הפול". משמעות המילה "קהווה" עצמה הוא "כהה". בניבים הצפוניים של האמהרית ובהם הגונדרי הקפה מכונה "בונה" ובניב השאווני "בון" הלקוחים מהמילה "בונמה" שמשמעותה "חום", צבעו של המשקה. בערבית המילה "בון" מציינת אף היא את המשקה עצמו, פוליו וצבע חום.

אטימולוגיה עממית קושרת את המילה "קפה" לשם חבל הארץ "קאפה" אשר במדינת האומות, הלאומים ועמי הדרום שבאתיופיה.

טקס הקפה
--------

הכנת הקפה לטקס היא תהליך ארוך שאורך כחצי שעה, ובו מספר שלבים: בשלב הראשון קולים את פולי הקפה ומגישים אותם לשולחן הקפה, כדי שהאורחים ייהנו מריחם. לאחר שהתקרר, טוחנים את הקפה, ובמקביל מרתיחים כמות מים גדולה בקומקום. 

כשהמים רותחים מוסיפים לקומקום את הקפה הטחון, ובמהלך בישולו שמים קטורת, ומביאים את ספלי הבונה. 

כשהקפה מוכן, עוברים לשלב ההגשה, שבמהלכו מוזגים לאורחים שלושה ספלים בזה אחר זה, הנקראים "אוול" או "אבול", "טני" או "רג'ה" (באורומו "טונה" או "טולה") ו"ברכה". בכל פעם, לפני סבב המזיגה, מניחים את הקומקום עם מים לרתיחה. 

את הבונה נוהגים לשתות פעמיים ביום: בבוקר, לפני תחילת יום העבודה, ובערב, לאחר סוף יום העבודה. [דרוש מקור]

### משמעות

לבונה שני תפקידים:

* תפקיד חברתי - הבונה מוגש לכל אורח כחלק מהכנסת אורחים. שותים אותו במפגשים משפחתיים, אירועים וחגים. טקסים דומים ניתן למצוא גם בתרבויות האחרות, כגון בטקס הכנת ושתיית 'הקווה סאדה' הבדואי, או בטקס שתיית התה האנגלי.
* תפקיד רוחני - הבונה מהווה טקס להרחקת רוחות רעות ולריפוי לאנשים חולים.

על פי המסורת האתיופית, את פולי הקפה גילו שלושה חברים בשם אבון, טונא וברכה, ועל שמם ולזכר שלושתם, טקס הבונה כולל שלושה סבבים, כסדר השמות. 

עם עליית ביתא ישראל לישראל, הביאו יהודי אתיופיה את מסורת הטקס, וישנם ברחבי הארץ עשרות חנויות לממכר תבלינים אתיופיים המוכרות גם בונה.

קישורים חיצוניים
----------------

ויקישיתוף מדיה וקבצים בנושא **טקס קפה** בוויקישיתוף
* טקס הקפה האתיופי באתר אתיופיה
* טקס קפה ה"בונה"(הקישור אינו פעיל), באתר ביתא ישראל

הערות שוליים
------------

1. ↑  Alan S. Kaye, "The Etymology of "Coffee": The Dark Brew", **Journal of the American Oriental Society** 106 (3), 1986, pp. 557-558
ד"ר **דימיטר חריסטוב פרוטיץ'** (בבולגרית: **Димитър Христов Протич**; ‏15 בספטמבר 1874, ולס, האימפריה העות'מאנית - 27 ביולי 1945 סופיה, ממלכת בולגריה) היה משפטן בולגרי שכיהן כנשיא בית המשפט העליון הבולגרי ובהמשך כממונה על הקומיסריון לשאלות יהודיות. פרוטיץ' ניסח את הצעת החוק לביטול החוק להגנת האומה על כל תקנותיו והרחבותיו והיא אושרה בפרלמנט הבולגרי ב-30 באוגוסט 1944.

ביוגרפיה
--------

### ראשית הקריירה וביסוסה

פרוטיץ' הוסמך למשפטים באוניברסיטת היידלברג ובהמשך הועסק כקצין שיפוט צבאי, כנוטריון וכנשיא בית המשפט המחוזי בקיוסטנדיל. מאוחר יותר מונה לשופט בבית המשפט העליון לערעורים הבולגרי ובין ה-16 במאי 1938 ל-19 בספטמבר 1942כיהן כנשיאו.

### נסיבות ביטול החוק להגנת האומה

ב-1 ביוני 1944 מונה איוון בגריאנוב לתפקיד ראש ממשלת בולגריה. בגריאנוב היה פרו-מערבי והחל במשא ומתן חשאי עם נציגי בעלות הברית המערביות. מספר ימים לאחר מינויו, נפגש עם מנהיגי הקהילה היהודית ובראשם ויטלי חיימוב. בגריאנוב הצהיר על כוונתו לבטל את החוק להגנת האומה וציין כי התהליך ייעשה בזהירות מאחר שעדיין קיימת נוכחות צבאית גרמנית בממלכה. בגריאנוב ביקש מראשי הקהילה לציין בפניו מועמד המקובל עליהם לכהונת הממונה על הקומיסריון לשאלות יהודיות והם המליצו על דימיטר פרוטיץ'. בגריאנוב פיטר את היושב המכהן חריסטו סטומאנייקוב ומינה את פרוטיץ' תחתיו.

נציגי הקהילה נועדו עם פרוטיץ' כדי לגבש חלופות לביטול כל ההגבלות שהוטלו על בני הקהילה. סוכם שהיקפן של התקנות והמגבלות במסגרת החוק המקורי ואלו שהוספו עליו, מחייב ברוב המקרים חקיקה מתקנת בפרלמנט הבולגרי. באמצעות צווים מיוחדים בוטלו חלק קטן מההגבלות כגון חובת ענידת כוכב צהוב שבוטלה ב-27 ביולי. פרוטיץ' הכין את טיוטת החוק לביטול החוק להגנת האומה ונקלע לעימות מול שר הפנים הבולגרי הפרופסור אלכסנדר סטאנישב (Александър Станишев), שטען כי החוק מקל מדי עם יהודי בולגריה ותבע לערוך בו שינויים. בגריאנוב הכריע לטובת דימיטר פרוטיץ', וב-30 באוגוסט אישר הפרלמנט הבולגרי את החוק שניסח פרוטיץ'. למחרת היום התפטר בגריאנוב ופרסום החוק ברשומות נדחה. ב-4 בספטמבר 1944 פרסם ממשלו של קונסטנטין מוראבייב את החוק החדש ברשומות הממלכה ובכך בוטל רשמית החוק להגנת האומה.

### אחריתו

ב-9 בספטמבר 1944 התחוללה בבולגריה הפיכה בחסות הצבא האדום שהובלה על ידי חזית המולדת הבולגרית. קונסטנטין מוראבייב הודח ובמקומו מונה קימון גאורגייב לראשות הממשלה. בהמשך הוקם בית משפט מיוחד לשפיטת נציגי המשטר הקודם אשר הואשמו בשיתוף פעולה עם הנאצים. ב-1 בפברואר 1945 הוצאו להורג עשרות פוליטיקאים, אנשי צבא ועיתונאים לאחר שהורשעו בבגידה ובשיתוף פעולה עם הנאצים ובהם ראש הממשלה לשעבר איוון בגריאנוב ושר הפנים בממשלתו אלכסנדר סטאנישב. הממונה על הקומיסריון שקדם לפרוטיץ', חריסטו סטומאנייקוב נידון לחמש שנות מאסר. דימיטר פרוטיץ' לא היה בין הנשפטים והוא הלך לעולמו בסופיה, ביולי 1945 והוא בן 71 שנים.

הערות שוליים
------------

1. ↑  נשיאי בית המשפט העליון הבולגרי, באתר .ahjucaf.org (בצרפתית).
2. ↑  דימיטר פרוטיץ' באתר vks.bg (בבולגרית).
3. ↑  חיים קשלס, **תולדות יהודי בולגריה**, כרך ג' – תקופת השואה, הוצאת דבר, תל אביב, 1969, עמודים 219-222.
4. ↑  חיים קשלס, **קורות יהודי בולגריה**, כרך ג' - תקופת השואה, עמוד 264.
ברובוטיקה, **אמצעי קצה** הוא מכשיר הממוקם בסוף הזרוע הרובוטית, שמטרתו לקיים אינטראקציה עם הסביבה. המאפיינים המדויקים של אמצעי הקצה תלויים ביישום של הרובוט הספציפי.

ההגדרה המסורתית של אמצעי הקצה מתייחסת לחוליה האחרונה (הסוף) של הרובוט אליה ניתן לחבר כלים שונים. במובן רחב יותר, ניתן להגדיר את אמצעי הקצה כחלק אשר מקיים אינטראקציה עם סביבה נתונה. בהקשר זה, אין הכוונה לגלגלים של רובוט נייד או רגליים של רובוט דמוי אדם המאפשרים ניידות.

אמצעי הקצה עשוי להיות מורכב מתופסן או כלי. לגבי תופסנים, ישנן ארבע קטגוריות כלליות:

1. נוגעים – אצבעות או לסתות אשר תופסים פיזית על ידי מגע ישיר עם האובייקט.
2. חודרים – סיכות או מחטים אשר חודרים את פני השטח של האובייקט (המשמשים בייצור טקסטיל, סיבי פחמן וזכוכית).
3. מושכים – המפעילים כוחות משיכה על פני שטח האובייקט (בין אם על ידי ואקום או מגנטיות).
4. נדבקים – המחייבים קשר עם האובייקט לצורך הדבקה (כמו דבק או מתח פנים).

אמצעי הקצה מסוג כלי יכול לשמש למטרות שונות, כגון ריתוך, ריסוס צבע, או כל פעולת עיבוד חומרים אחרת, ויעיל במיוחד למצבים בהם תנאי הייצור מסוכנים לבני אדם ולפעולות המצריכות דיוק גבוה (למשל אמצעי קצה לכירוגיה).

הערות שוליים
------------

1. ↑  Monkman, G. J.; Hesse, S.; Steinmann, R.; Schunk, H. (2007). *Robot Grippers*. Wiley-VCH. p. 62. ISBN 978-3-527-40619-7.